NaiveNeuron/SloPal huggingface dataset:
Faič, Vladimír, poslanec NR SR (2023-06-13):
Ďakujem za slovo, pán predsedajúci. Nechcem vám tú idylku pokaziť, saskári, ale na rozdiel od vás, my vás berieme a brali sme a berieme ako súčasť tej vlády, ktorú táto vláda vymenila, pretože tak to bolo, či už ste tam boli niekoľko mesiacov menej alebo viac. Na druhej strane chcem ale povedať, že ste si dali záležať vecne a prezradili ste nám z programového vyhlásenia dokonca viacej ako pán predseda vlády, ale to nekritizujem, to skôr chválim. Dve veci ale by som akože sa vás chcel spýtať celkom otvorene. Povedali ste, že toto programové vyhlásenie vlády by si zaslúžilo pozornosť a plnenie aj každej ďalšej demokratickej vlády. Vysvetlite mi, prosím vás, aká vláda, ak nie demokratická, môže vzísť z parlamentných volieb. Vysvetlite mi to! Môže, samozrejme, byť aj iné, že je patová situácia a možno táto vláda bude ešte aj budúci celý rok do nových volieb, aj to sa môže stať, ale to asi nie je ten prípad, čo ste mali na mysli. A druhú vec. Dával som pozor, keď mal vystúpenie pán Ódor a dával veľký pozor on na to, aby pôsobil nadstranícky. Asi sa mu to aj podarilo. Vy ste mu ale prezradili tu v priamom prenose, že ste rád, že tento pravicový dokument uzrel svetlo sveta. No, to ste mu teda pomohli. Ďakujem.
Goga, Pavol, poslanec NR SR (2019-01-30):
Ďakujem za slovo. Dobrý deň prajem. Vážený pán podpredseda, pani ministerka, dámy a páni, v súlade s § 73 zákona o rokovacom poriadku som bol určený Výborom Národnej rady Slovenskej republiky pre vzdelávanie, vedu, mládež a šport za spravodajcu k vládnemu návrhu zákona (tlač 1262). Predkladám informáciu k predloženému vládnemu návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. A odporúčam, aby predmetný vládny návrh zákona v druhom čítaní výbory prerokovali do 22. marca 2019 a gestorský výbor do 25. marca 2019. Prosím, pán predsedajúci, otvorte všeobecnú rozpravu.
Jurinová, Erika, podpredsedníčka NR SR (2013-05-14):
Ďakujem. Posledný písomne prihlásený do rozpravy je pán poslanec Jozef Mikloško. Nech sa páči.
Veslárová, Veronika, poslankyňa NR SR (2024-01-10):
Ďakujem pekne, pán predsedajúci. Pán poslanec, vo svojej rozprave si sa venoval odlivu mladých ľudí do zahra... zo zahraničia. Do zahraničia neodchádzajú len mladí ľudia, ale aj opatrovatelia a opatrovateľky, ktoré opúšťajú svoje rodiny, aby si zarobili peniaze. Ak by štát podporoval terénnu opatrovateľskú službu na Slovensku, mohli by tieto opatrovateľky a títo opatrovatelia sa starať o zdravotne znevýhodnených a o seniorov, ktorí žijú na Slovensku. Pre zaujímavosť, v rámci rebríčka platov, títo ľudia sú na 578. mieste. To znamená, že 577 povolaní sú lepšie platení ako opatrovatelia a opatrovateľky, ktoré sa starajú o našich naj... najslabších, o zdravotne znevýhodnených a o seniorov. Preto komu záleží na, na budúcnosti Slovenska, tiež pozývam na protesty zajtra o osemnástej v štrnástich slovenských mestách. Ďakujem.
Laššáková, Jana, podpredsedníčka NR SR (2014-11-10):
Poprosím vás, pán poslanec! (Reakcia poslanca Freša mimo mikrofónu.) Ale tuto takto netlačte pána poslanca k niečomu. (Smiech v sále.) Ale naozaj. (Reakcia z pléna.) Nie, nie, nech sa páči, pokračujte ďalej, to je...
Grendel, Gábor, podpredseda NR SR (2023-02-02):
Vyhlasujem rozpravu za skončenú. Želá si ešte záverečné slovo pani navrhovateľka? Nie. Pán spravodajca takisto nie. Prerušujem rokovanie o tomto bode programu. Teraz nasleduje druhé čítanie o návrhu poslancov Vladimíry Marcinkovej, Tomáša Lehotského, Márie Kolíkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je pod tlačou 1321. Spoločná správa výborov má tlač 1321a. Dávam slovo opäť pani poslankyni Vladimíre Marcinkovej, aby návrh zákona odôvodnila. (Rokovanie o návrhu poslancov Národnej rady Slovenskej republiky Vladimíry Marcinkovej, Tomáša Lehotského, Márie Kolíkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1321.)
Paška, Pavol, predseda NR SR (2013-10-28):
Ďakujem pekne. Otváram rozpravu. Písomnú prihlášku nemám. Pýtam sa, kto má záujem vystúpiť v rozprave? Pán poslanec Mičovský. Končím možnosť sa prihlásiť. Pán poslanec, nech sa páči.
Sulík, Richard, predseda NR SR (2011-03-31):
Vy ste sa už pred uzavretím? Som vás nevidel, nemal som okuliare. Takže šiesti.
Sulík, Richard, predseda NR SR (2011-07-07):
Pán poslanec Raši.
Muňko, Dušan, poslanec NR SR (2022-05-03):
Pán poslanec, veľmi podrobne ste popísali hlavne roky po druhej svetovej vojne, čiže 50. roky, ktoré u nás boli, ktoré u nás v Československu boli, ktoré končili až, prvé rehabilitácie v ´62. až ´68. a potom v´89. Dneska politický proces zavrieť do kolúznej väzby najsilnejšieho predsedu opozičnej strany, to je proste to isté. Znemožniť mu pokračovať v politickej strane. Na akých nohách hlinených to stojí, keď predseda koaličnej strany Kollár a predseda parlamentu povie, že je to úplné šialenstvo, keď chceme Ficovi prišiť organizované, zločineckú skupinu, lebo chcel prezradiť alebo prezradil tajomstvo pána, daňové tajomstvo pána Kisku, resp. Matovičove. Je to na smiech, páni, keď si zoberiete to, čo bola tu prečítaná, znova budem citovať pána predsedu poslaneckej snemovne pána Kollára, správa Slovenskej informačnej služby, kde sú vierohodné odposluchy, kde správa hovorí o tom, čo jednotliví vyšetrovatelia robia. Alebo si vy, páni z koalície, uvedomujete, že toto, tento materiál pôjde ďalej a že vás tento materiál dobehne? Alebo si uvedomujete, že stretnú sa najvyšší funkcionári tohto štátu, prezidentka, predseda vlády, predseda parlamentu na pôde SIS-ky a únik z tých informácií, ktoré tam boli, nebolo nič riešené. To neni zorganizovanie, organizovaná skupina? Alebo neni organizovaná skupina vyšetrovateľov, ktorí boli s odposluchom zase Slovenskej informačnej služby. Alebo ak tá Slovenská informačná služba nemá to právo, tak ju zrušme, stojí nám obrovské peniaze. Len páni z koalície si neuvedomujú vážnosť situácie. Vy zavádzate taký precedens... (Prerušenie vystúpenia časomerom.)
P. Paška, predseda NR SR: (2008-09-11):
(Hlasovanie.) 138 prítomných, 60 za, 78 proti. Ani tento návrh sme neodsúhlasili a budeme hlasovať ďalej.
Zmajkovičová, Renáta, podpredsedníčka NR SR (2013-06-18):
Ďakujem, pani poslankyňa. Ešte jedna faktická poznámka, pán poslanec Kolesík. Uzatváram možnosť prihlásiť sa s faktickou poznámkou.
P. Paška, predseda NR SR: (2007-10-25):
Tento návrh sme neprijali.
Laššáková, Jana, podpredsedníčka NR SR (2014-07-01):
Ďakujem pekne, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa niekto prihlási do rozpravy ústne. Do rozpravy ústne sa hlási spravodajca. Končím možnosť prihlásiť sa do rozpravy ústne. Nech sa páči, pán spravodajca.
Bugár, Béla, podpredseda NR SR (2018-10-24):
Áno, pán poslanec Kollár.
Hrnčiar, Andrej, podpredseda NR SR (2019-09-12):
Pán poslanec Drobný, ale dve minúty do dvanástej, ale nech sa páči, poďte, tak do dvanástej. (Reakcie z pléna.) Dobre, takže vyhlasujem obedňajšiu prestávku. (Prerušenie rokovania o 11.58 hodine.) (Pokračovanie rokovania o 14.00 hodine.)
Glváč, Martin, podpredseda NR SR (2019-06-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec. Končím možnosť prihlásiť sa. Pán poslanec Puci, nech sa páči.
T. Cabaj, podpredseda NR SR: (2009-09-10):
Pristúpime k tretej otázke, položil ju pán poslanec György Juhász, je adresovaná ministrovi financií Jánovi Počiatkovi: „Pán minister, aký bol príjem štátneho rozpočtu za prvých 8 mesiacov roka za poplatky za vyňatie pôdy z pôdneho fondu? Aké je plnenie v percentuálnom vyjadrení? Pomáha toto opatrenie podľa vašej mienky v čase krízy rozvoju investícií?“ Nech sa páči, pán minister, odpovedajte.
Kollár, Boris, predseda NR SR (2021-11-30):
Dávam slovo spoločnej spravodajkyni z výboru pre obranu a bezpečnosť pani poslankyni Anne Zemanovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Bernaťák, Tibor, poslanec NR SR (2018-06-15):
Vážený pán predseda, vážené panie poslankyne, vážení páni poslanci, dovoľte, aby som vás informoval o prerokovaní uvedenej správy vo výboroch Národnej rady. Predseda Národnej rady rozhodnutím č. 1048 z 25. mája 2018 pridelil predmetnú správu na prerokovanie ústavnoprávnemu výboru a výboru pre obranu a bezpečnosť. Zároveň určil ústavnoprávny výbor za gestorský výbor. Ústavnoprávny výbor správu prerokoval a odporučil ju Národnej rade vziať na vedomie. Výbor pre obranu a bezpečnosť o uvedenom materiáli nerokoval, keďže nebol uznášaniaschopný. Ústavnoprávny výbor ako gestorský výbor k predmetnej správe odporúča Národnej rade vziať ju na vedomie. Spoločná správa výborov Národnej rady o prerokovaní správy špeciálneho prokurátora (tlač 981a) bola schválená uznesením ústavnoprávneho výboru č. 405 z 12. júna 2018. Týmto uznesením ma zároveň výbor poveril ako spoločného spravodajcu, aby som informoval Národnú radu o výsledkoch rokovania výborov. Pán predseda, poprosím, otvorte rozpravu.
Hraško, Igor, poslanec NR SR (2013-10-25):
Ja mám procedurálny návrh, pani predsedajúca.
Laššáková, Jana, podpredsedníčka NR SR (2012-10-30):
Pán poslanec Kuffa, chcete reagovať na faktickú? Áno, nech sa páči.
Kyselica, Lukáš, poslanec NR SR (2022-10-27):
Hlasovanie dnes o jedenástej.
Paška, Pavol, predseda NR SR (2012-10-30):
Pán poslanec Vašečka.
P. Hrušovský, podpredseda NR SR: (2001-09-20):
(Hlasovanie.) Prítomných 136, za návrh 136. Bod 32 sme schválili.
Martvoň, Anton, poslanec NR SR (2012-09-12):
Ďakujem pekne, pán predsedajúci. Pán poslanec Beblavý, no vy ste asi jediný poslanec, ktorý začína svoje vystúpenia s vyhrážkami. Zjavne to potvrdzuje to, že v tej téme sa necítite doma. No ale budem reagovať. Vy ste nám spomínali tu, že v podstate výsledkom týchto podmienok, ktoré sa tam objavujú v tom zákone o advokácii, je určité vylobovanie, nebude to regulovať trh, ani ponuka, ale bude to proste čisto iba lobing a budú koncipienti nevoľníkmi. No ako myslím si, že obdobné obmedzenia alebo podmienky majú aj iné povolania, ale to nechcem povedať, chcem povedať to, vám vôbec nevadilo, že keď vy ste pripravovali zákon o sociálnom poistení a vytváral sa druhý pilier, tak povinný vstup tam mali mladí ľudia bez toho, že by sa mohli vôbec rozhodnúť či tam vstúpiť, či nie? Im ste zaviedli povinný vstup do druhého piliera. Vtedy vám to nevadilo. Teraz zrazu hľadáte argumenty, že ako to je a prečo vám to vadí. Druhá vec. Spomínali ste tu nejaký osobný záujem, s ktorým sa môžeme dostať my poslanci zo SMER-u alebo aj ostatní do konfliktu s ústavným zákonom. No ja sa chcem spýtať, ako to bolo potom pri novelách zákonov o vysokých školách a školských zákonoch, keď vy ste kedysi podnikali v školstve a robíte v školstve, nič také som nepočul, že by ste tam spomínali, že máte nejaký záujem alebo máte nejaký osobný vzťah k danej problematike. Myslím si, že je to scestné, to, čo ste povedali, je to môj osobný názor, lebo potom by sa tu žiaden lekár nemohol vyjadrovať k zdravotníckym zákonom a žiaden bývalý podnikateľ by sa nemohol vyjadrovať k živnostenskému zákonu alebo obchodným zákonom, alebo hospodárskym zákonom. Toľko z mojej strany, dovolím si iba skonštatovať, že vy ste proste polyhistor.
Nicholsonová, Lucia, podpredsedníčka NR SR (2016-05-19):
Pán poslanec Matovič, nech sa páči.
Figeľ, Ján, podpredseda NR SR (2015-02-04):
Nech sa páči, s reakciou Zsolt Simon.
Paška, Pavol, predseda NR SR (2014-09-18):
Kolegyne, kolegovia, využil každý, kto chcel, samozrejme, možnosť, aby sa vyjadril v tajnom hlasovaní? Vyhlasujem tajné hlasovanie za skončené. Počkáme na spočítanie hlasov a potom požiadam povereného overovateľa, aby nás oboznámil s výsledkami. (Prestávka.) (Po prestávke.)
Matovič, Igor, poslanec NR SR (2014-11-10):
Pán premiér, budem vás citovať: „Opozícia, neviete, ako zaujať pred komunálnymi voľbami? Vychádzate z cviku. Chýba vám invenčnosť.“ A, pán premiér, vám nechýba? Okradnúť chudákov chorých ľudí o milión eur, tých, ktorí si do nemocnice musia nosiť toaletný papier, lebo im ho nedáte, vy, čo ste ľuďom dali zdravotníctvo zadarmo, tak to teda je invenčnosť. A teda nevychádzate z cviku. A zároveň by som sa chcel opýtať, či ste náhodou nezabudli na pána Pašku, v celom tom dlhom vystúpení ani raz týchto päť písmen nezaznelo. A ja si myslím, že dnes je tu dosť kľúčový. Prečo ste zabudli na SPP, prečo ste zabudli na mnohé ďalšie veci, ktoré vám potom pripomeniem, keď ešte vystúpim? A zrejme je to preto, lebo jednoducho sú vám nepríjemné. Spustili ste tu spŕšku slov, spŕšku káuz a kauzičiek predošlej vlády, ktoré, samozrejme, aj mňa mnohé mrzia. A nech som robil, čo som robil, rátal som, rátal som, rátal som čísla, ktoré ste spomínali, a nenarátal som ani 100 mil. eur. Ale ja som vám osobne vyčítal iba štyri kauzy, z ktorých ani jedna nešla pod 2 mld. Tak vyskúšajme si základnú matematiku. Dve miliardy delené 100 mil. je 20-krát pri každej jednej kauze z tých štyroch, ktoré som vám vymenoval. Čiže môžete tu vymenovať aj tisíc káuz, ale keď dokopy to bude 100 mil., tak stále to bude iba zlomok, 1 % z toho, čo som ja vám vymenoval (štyri kauzy). Takže pripadalo mi to tak trošičku ako na detskom ihrisku, že keď teda chlapec ukradne druhému auto, tak hovorí na toho druhého: „Ale on mi chcel ukradnúť to auto. A on mi kopol do nohy. A on mi zbúral pieskový hrad. Takto, pán premiér, ste tu vystupovali. Jasne, ja nie som rád, že aj vláda, ktorej súčasťou koalície som bol ja, páchala nejaké veci. Ale bol to len zlomok z toho, čo robíte vy.
Grendel, Gábor, podpredseda NR SR (2021-12-09):
Ďakujeme pekne, pani poslankyňa. Dávam teraz možnosť prihlásiť sa do rozpravy ústne. Ako jediná sa hlási pani poslankyňa Monika Kavecká... (Reakcia z pléna.) Áno. (Reakcia z pléna.) Chcel faktickú pán poslanec Valocký na pani Záborskú, áno? Dobre, takže ešte skôr beriem späť, budeme sa hlásiť do rozpravy po faktickej poznámke pán poslanca Valockého, takže nech sa páči, pán poslanec.
Fecko, Martin, poslanec NR SR (2017-06-14):
Ďakujem pekne. Pán Petrák, áno. Je to problém, lebo to sú aj tie biele plochy a viac-menej v mnohých prípadoch nezodpovedá skutkový stav, jak ste povedali, tomu stavu právnemu, ktorý by tam mal byť. Céčkový stav ručí za kultúru. Céčkový stav ručí za kultúru, je to aj pri pozemkových úpravách a ďalších, takže viac menej v tom céčkovom stave by sme sa chceli dopracovať pri pozemkových úpravách ďalších až do toho céčka, že by to bolo zosúladené. Samozrejme, keď si pozrieme katastrálny zákon, tak vlastník, vlastník, nie správca pozemku, nie užívateľ, nie správca dane, vlastník je povinný zosúlaďovať. Zosúlaďovať si tento stav, áno. Preto som povedal, keď máme inšpektorov a, žiaľ, katastrálnych nemáme, nemáme katastrálnych inšpektorov. Máme iba deväť na Slovensku a tiež som apeloval v minulom volebnom období, aby sme posilnili aj túto zložku, lebo oni by mali chodiť, skúmať, pozerať, upozorňovať, aby sme toho vlastníka, lebo vlastníctvo neznamená iba práva, to sú aj povinnosti. A, žiaľ, ako ste povedali, áno, je to aj finančne náročné, ale pri dobrej vôli dalo by sa, lebo každý piaty rok sa robí inventarizácia intravilánu a extravilánu. To znamená, kataster má to v náplni práce, len to urobiť nejakým spôsobom možnože vo väčšej miere. A pánu kolegovi, ktorý reagoval zo SaS-ky, Laurenčíkovi, áno, myslím si, že v druhom čítaní by sme mohli dať nejaké pozmeňujúce návrhy, ktoré, samozrejme, by vylepšili túto novelu. Ďakujem pekne.
V. Veteška, podpredseda NR SR: (2004-03-03):
Otváram všeobecnú rozpravu. Konštatujem, že písomné prihlášky som nedostal žiadne. Ústne, prosím, kto sa hlási do rozpravy? Pani poslankyňa Dubovská, pán poslanec Muňko. Končím možnosť podania ďalších ústnych prihlášok do rozpravy o tomto návrhu zákona. Slovo má pani poslankyňa Dubovská, nech sa páči. D. Dubovská, poslankyňa: Ďakujem, pán predsedajúci, za slovo. Vážené kolegyne, vážení kolegovia, dovoľte, aby som tiež svojím názorom prispela k tomu, čo tu už bolo povedané. Je naozaj ocenenia hodný návrh a iniciatíva, s ktorou prichádza pán poslanec Galbavý. Treba povedať, že je veľmi dobré, že práve v súčasnosti sa niekto zaoberá aj týmto fenoménom, ktorý prináša súčasná doba. Treba však vidieť tento problém práve v tých širších súvislostiach, prečo také početné množstvo ľudí sa uchyľuje práve k tomuto spôsobu zabezpečenia si svojich finančných prostriedkov pre seba, pre svoje potreby, pre svoju rodinu. Treba povedať, že mnohí práve majú istú vidinu výhry a s ňou spojené práve isté prilepšenie v ťažkých sociálnych podmienkach, ktoré im vlastne pripravila súčasná vláda svojimi balíčkami rôznych sociálnych opatrení. Je pravdou, že možno istým obmedzením umiestňovania automatov by sa dalo dosiahnuť to, že nebudú až tak prístupné a hlavne pre jednu kategóriu ľudí a to je hlavne mládež. Ale keď chceme túto kategóriu ľudí chrániť pred týmto fenoménom, mám pocit, že by sme sa mali zamyslieť aj v rámci výchovných procesov nad tým, aby mládež nemala natoľko prístup aj v domácnosti k rôznemu typu hier, lebo tam to začína. U Play Station, ktoré sú pre mnohých zaujímavé, je to isté a počítače, ktoré síce na jednej strane sú nevyhnutné v tejto dobe, aby vedeli deti s nimi zaobchádzať, ale na druhej strane aj veľmi rizikové, lebo mnohokrát už práve tam vzniká ten návyk na hru. A potom neskôr môže prekvitať už cez tie hracie automaty, a to už aj niečo stojí. Čiže je tu vlastne a ja si kladiem takú otázku, že či reguláciou týchto automatov a ich umiestňovaním, či sa vlastne zamedzí rast gamblerstva. A naozaj nechcem obhajovať gamblerov, lebo naozaj to je niečo, čo som mala možnosť zblízka vnímať aj cez viacerých svojich blízkych známych, ktorým sa rodiny zrútili práve kvôli tomuto fenoménu a, bohužiaľ, tieto rodiny si žiadnym spôsobom neboli schopné pomôcť. Čiže ak tento fenomén chceme riešiť, tak musíme ho vidieť v širších súvislostiach, možno v širšej optike a treba ho vnímať tiež ako istú závislosť, istú chorobu a často práve toto skôr bude treba z medicínskeho hľadiska riešiť. A možno na záver takú otázku, keby ste boli taký láskavý a možno mi odpovedali, ako je táto úprava riešená v rámci európskej legislatívy a či vaše navrhované riešenie čerpalo inšpiráciu práve z týchto zdrojov. Ešte raz chcem povedať, že podporujem a vítam túto iniciatívu. Myslím si, že aj kolegovia, že hovorím aj v mene kolegov za poslanecký klub HZDS a verím, že aj toto prejde. Veľa šťastia.
Bugár, Béla, podpredseda NR SR (2018-10-23):
Vyhlasujem rozpravu o tomto bode programu za skončenú. Pristúpime, pristúpime k hlasovaniu tak, ako pán poslanec to navrhol. Prezentujme sa a hlasujme. (Hlasovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060 – návrh na opakovanie druhého čítania.) (Hlasovanie.) Prítomných 140, za 98, proti 42. Návrh bol schválený, tým pádom celý návrh sa vrátil do druhého čítania. Pýtam sa, kto sa hlási v rámci druhého čítania do rozpravy? Končím možnosť sa prihlásiť do rozpravy. Šiesti. Pán poslanec Madej, nech sa páči. (Rokovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060 – opakované druhé čítanie.)
Grendel, Gábor, podpredseda NR SR (2022-06-22):
Pán poslanec Ondrej Ďurica.
Grausová, Natália, poslankyňa NR SR (2017-10-18):
Pán minister, spomínali ste tu dve skupiny poslancov. Jedna skupina, prvá skupina, ktorá nechcela vôbec, aby Vodné dielo Gabčíkovo vzniklo, ktorá proti tomu bojovala všetkými možnými prostriedkami. Druhá skupina, ktorá nechcela, aby patrilo Slovenskej republike, ale radšej komukoľvek, len nie Slovenskej republike. A ja vás chcem, pripomenúť vám chcem, že je tu ešte aj tretia skupina, a to je tá skupina, ktorá odjakživa chcela, hneď chcela, aby bolo Vodné dielo Gabčíkovo, aby bolo, aby bolo uvedené do prevádzky, a ktorá chcela a aj chce, aby toto vodné dielo patrilo Slovenskej republike. A dokonca nielen to, ale že bola táto skupina poslancov, že sú tu aj takí poslanci, ktorí boli proti akejkoľvek privatizácii strategických podnikov. Pretože privatizácia strategických podnikov Slovenskej republiky bola zločinom proti Slovenskej republike a proti občanom Slovenskej republiky. Vďaka.
Laššáková, Jana, podpredsedníčka NR SR (2015-09-29):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Ďakujem pekne, pani navrhovateľka aj pán spravodajca. Teraz pristúpime k prvému čítaniu o návrhu poslancov Národnej rady Slovenskej republiky Petra Pellegriniho, Miroslava Číža a Jany Laššákovej na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona má parlamentnú tlač 1676, návrh na jeho pridelenie na prerokovanie výborom je v rozhodnutí č. 1740. Teraz dávam slovo podpredsedovi a predkladateľovi Miroslavovi Čížovi, aby návrh zákona uviedol. Nech sa páči.
Grendel, Gábor, podpredseda NR SR (2020-07-15):
Ďalšia ústne prihlásená je pani poslankyňa Cigániková, ktorú však nevidím v sále, takže stráca poradie. Potom, pán poslanec Lehotský, nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2018-09-17):
Áno, teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi, aby predniesol spravodajskú informáciu k tomuto bodu.
Sulík, Richard, predseda NR SR (2011-09-14):
Ďakujem. S faktickými poznámkami sa prihlásili dvaja poslanci. Uzatváram možnosť. Pán poslanec Jarjabek.
Paška, Pavol, predseda NR SR (2012-07-31):
Hlasujeme o bodoch 3 a 8. (Hlasovanie.) 143 prítomných, 58 za, 79 proti, 6 sa zdržali. Tieto body sme neschválili.
Gašpar, Tibor, poslanec NR SR (2024-06-27):
Druhý pozmeňujúci návrh v rozprave podal pán poslanec Šipoš, pričom rovnako navrhol dať v každom bode svojho pozmeňujúceho návrhu hlasovať zvlášť. Vzhľadom na to, že sme schválili všetky body, všetky body zo spoločnej správy, nemôžeme hlasovať o bodoch č. 1 a 2, 4 a 5 a 7 a 8 pozmeňujúceho návrhu pána poslanca Šipoša. Dajte teraz, prosím, hlasovať o bode č. 3 pozmeňujúceho návrhu pána poslanca Šipoša.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme. (Hlasovanie.) Prítomných 78, za 77, 1 nehlasoval. Konštatujem, že body 1, 2 zo spoločnej správy sme schválili.
Shahzad, Silvia, poslankyňa NR SR (2019-03-29):
Môžem poprosiť niekoho? (Poslankyňa Remišová pomáha rečníčke uviesť do chodu mikrofón pri rečníckom pulte.) Ďakujem. Vážená pani predsedajúca, vážení kolegovia, dovoľte, aby som predniesla návrh zákona, ktorým sa dopĺňa zákon č. 365/2004 Z. z., tzv. antidiskriminačný zákon. Návrh zákona vypĺňa medzeru v slovenskom antidiskriminačnom práve spôsobenú chýbajúcou implementáciou zákazu diskriminácie osôb so zdravotným postihnutím podľa Dohovoru OSN o právach osôb so zdravotným postihnutím. Dohovor OSN v čl. 5 zakazuje diskrimináciu osôb so zdravotným postihnutím, pričom diskrimináciou z dôvodu zdravotného postihnutia sa podľa čl. 2 Dohovoru OSN rozumie aj odmietnutie tzv. primeraných úprav. Keďže toto sa v našom antidiskriminačnom zákone nenachádza, cieľom návrhu zákona je tak zosúladiť znenie antidiskriminačného zákona so znením Dohovoru OSN, a to podľa odporúčaní Výboru OSN pre práva osôb so zdravotným postihnutím. Tým dôjde nielen k naplneniu povinnosti, ktorá Slovenskej republike vyplýva z ratifikovanej medzinárodnej zmluvy o ľudských právach, ale aj k posilneniu ochrany osôb so zdravotným postihnutím. Predkladaný návrh zákona bude mať pozitívne sociálne vplyvy. Návrh zákona nebude mať žiadny vplyv na rozpočet aj verejnej správy, na podnikateľské prostredie, na životné prostredie ani na informatizáciu spoločnosti.
Remišová, Veronika, poslankyňa NR SR (2018-05-24):
Ďakujem, Martin, za tvoju, vyčerpávajúci príspevok k problematike, lebo to nie sú len eurofondy, nie sú to len priame dotácie, ale je to celý súbor problémov, ktoré ministerstvo pôdohospodárstva nerieši. A verím, že ani Andrej Danko, ani pani ministerka Matečná už nebudú takým arogantným spôsobom hovoriť o neodbornosti opozície, pretože ak niekto rozumie pôde, vlastníckym vzťahom, reštitúciám, komasácii (sceľovaniu) pôdy, tak je to práve, tak je to práve Martin Fecko. A niekedy aj nám kolegom sa zdalo, že Martin Fecko bol k ministerstvu pôdohospodárstva veľmi zhovievavý. Chodil na ministerstvo, žiadal, prosil, predkladal zákon znovu, znovu a znovu, hoci práve vlastnícke vzťahy, vidíme, že momentálne sú najväčším problémom aj v tom, čo hovorila kolegyňa Nicholsonová. A vyčítali sme mu, že, že príliš dlho dával tých povestných sto dní, ktoré sa nakoniec predĺžili na dva roky, ministerstvu pôdohospodárstva, až to vyústilo do takých obrovských káuz. Martin, a tu by som ti chcela poďakovať za to, že sa angažuješ za všetkých, za všetky tie skupiny, ktoré nemajú hlas, za ktorých nemá kto hovoriť, či už sú to záhradkári, alebo sú to reštituenti, alebo sú to maloroľníci, jednoducho za nich nikto nebojuje. A ďakujeme, že to robíš tu v parlamente a že si ich hlasom.
Ďuriš Nicholsonová, Lucia, podpredsedníčka NR SR (2018-09-13):
Pán poslanec Dostál.
Hlina, Alojz, poslanec NR SR (2013-06-04):
Ďakujem veľmi pekne. Samozrejme, určite hrozí v našej krajine, je to riziko obrovské, že také, táto úprava by sa potom premietla niekde úplne inde, hej, no ale tak potom nerobme nič. Viete, že to je potom fakt už totálna defenzíva, totálna rezignácia, však nerobme, však dajú to niekde inde. Nie, urobme to a pristrážme cez regulačné mechanizmy, nech to nedajú inde. Pravda je taká, že len Bratislavská vodárenská spoločnosť nevie, čo má robiť s peniazmi, toľko ich majú a robia také psie kusy, že tu niektorí kolegovia by vám vedeli doplniť, ktorí kontrolujú Bratislavskú vodárenskú prostredníctvom straníckych nominantov, že nevedia, ako to majú minúť. Čiže áno, musia nastúpiť regulačné mechanizmy a nemôže sa to nakryptovať niekde inde. Určite to treba prizrieť a ustrážiť. Ale to ergo neznamená, že teraz rezignujeme, lebo však tak či tak sa to objaví a niekto by to možno argumentačne tak postavil, však to je jedno, však to dajú niekde inde. Nie. Neurobme to, nerezignujme a nedovoľme to hlavne, lebo to viem, že niekomu by to strašne vyhovovalo, aby to tak bolo, a sa s tým strašne studeno a cynicky kalkuluje a my tak rezignovaní s tým skloneným chrbtom držíme a držíme, kvôli tomuto naozaj nemusíme. A tu aj v diskusii sa objavuje presne, že čo by človek nepovedal, že sa to možno dá otočiť aj opačne. Ďakujem pekne.
P. Hrušovský, podpredseda NR SR: (2002-05-24):
(Hlasovanie.) 95 prítomných, 82 za, 10 sa zdržalo, 3 nehlasovali. Návrh sme schválili. Ďakujem pánovi poslancovi Kujanovi. Pán poslanec Bajan, nech sa páči, ako poverený člen výboru uvádzajte hlasovania k návrhu poslanca Národnej rady Slovenskej republiky Jaroslava Slaného na vydanie zákona, ktorým sa mení a dopĺňa zákon č. 238/2001 Z. z. Colný zákon v znení zákona č. 553/2001 Z. z. V. Bajan, poslanec: Ďakujem pekne, pán podpredseda. Z rozpravy vzišiel jeden procedurálny návrh, ktorý teraz uvediem. Pán kolega Karlín odporúča, aby sme podľa § 73 ods. 3 písm. b) nepokračovali ďalej v rokovaní o tomto návrhu zákona. Dajte hlasovať, prosím.
V. Veteška, podpredseda NR SR: (2005-05-12):
Vážené panie poslankyne, páni poslanci, budeme pokračovať v rokovaní 43. schôdze Národnej rady, navrhovateľ je na mieste, spravodajca v zastúpení na mieste. Ešte raz opakujem, vystúpi teraz v rozprave pán poslanec Ševc za poslanecký klub Komunistickej strany Slovenska a pripraví sa pán poslanec Albert za Stranu maďarskej koalície. Nech sa páči. J. Ševc, poslanec: Ďakujem, pán podpredseda. Vážení členovia vlády, vážený pán minister. Podporili sme návrh na odvolanie pána Fronca z funkcie ministra školstva a s jeho zdôvodnením súhlasíme, a preto nebudem opakovať jeho argumenty. Svoje meritórne stanoviská k jeho návrhu reformy, jeho kompetentnosti, respektíve nekompetentnosti sme už toľkokrát „artikulovali“ aj tu v Národnej rade, že už o nich aj vtáky čvirikajú. A ak nie vtáky, tak v každom prípade tisícky žiakov, študentov a občanov na Slovensku, s ktorými sa stretávame. Väčšina ľudí na Slovensku si myslí, že každý rozumný a slušný človek po všetkom tom, čo predviedol Slovensku pán Fronc na poste ministra školstva, by pokorne prišiel pred ministerstvo a pred parlament, poklonil sa a ako bohabojný kresťan ticho povedal: „Ľutujem, mrzí ma to, prepáčte,“ a odišiel zo svojej funkcie. Ako vidieť, ľudia sa mýlia. Pán Fronc nielenže neodchádza, ale sa drží a drží svojho kresla. Občania si kladú otázku, prečo je to u nás inak ako v ostatnom civilizovanom svete. Ono to možno ani nie je také jednoduché, ako sa to na prvý pohľad zdá. To, nad čím občan tak krúti hlavou, je najpravdepodobnejšie synergický dôsledok a výsledok viac príčin a okolností, ktoré stoja za zamyslenie. Na Slovensku je normou, že kritizovaní ministri bez akejkoľvek etiky a hanby sa arogantne vysmievajú do tváre občanom nielen z obrazovky, ale aj poslancom v Národnej rade, lebo sú presvedčení, že sa im ani vlas na hlave neskriví, nech by urobili čokoľvek. Súčasná vláda a celovládna koalícia až príliš svojsky uplatňuje kresťanské podobenstvo o jednom pastierovi a stáde. Beztrestne si robia s občanmi, čo len chcú. Všade na svete, keby minister pohorel so svojím návrhom reformy a mal za sebou podobné kauzy ako pán Fronc, považoval by za svoju elementárnu povinnosť a slušnosť odísť. Neodchádza, možno preto, lebo je presvedčený, že je geniálny, len iní o tom nevedia. Čosi sa v tomto smere už naznačilo, že pán Fronc je najlepší minister školstva po roku 89. Potom stojí otázka, akí to boli jeho predchodcovia. Možno, že by stálo za napísanie samotnej vedeckej práce, ktorá by nám pána Fronca v tomto smere nejako viac priblížila. A možno je to celkom inak, ako to povedal rabín Sáre v tom známom vtipe, v každom prípade počkáme na výsledok si hlasovania. Možno, že dopadne ako to predchádzajúce hlasovanie v tejto snemovni, samozrejme, dnes sa robí politika, blížia sa voľby, je to realita. Ostáva len dúfať, že to správne pochopia a spravodlivo ocenia občania, najmä mladá generácia, pri najbližšej vhodnej príležitosti. My za návrh budeme hlasovať. Ďakujem.
Daniš, Zoltán, poslanec NR SR (2013-05-28):
Ďakujem. Vážená pani predsedajúca, vážená pani predsedníčka úradu, kolegyne, kolegovia, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny uviedol správu gestorského výboru o prerokovaní Správy o stave ochrany osobných údajov za roky 2011 a 2012, tlač 460a. V súlade s paragrafom 38 ods. 1 písm. o) zákona č. 428/2002 Z. z. o ochrane osobných údajov v znení neskorších predpisov predložil Úrad na ochranu osobných údajov Slovenskej republiky Správu o stave ochrany osobných údajov za roky 2011 a 2012. Predseda Národnej rady Slovenskej republiky svojím rozhodnutím z 25. apríla 2013 č. 448 pridelil predmetnú správu na prerokovanie Výboru Národnej rady Slovenskej republiky pre ľudské práva a národnostné menšiny s tým, že gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Gestorský výbor v súlade s citovaným rozhodnutím predsedu Národnej rady Slovenskej republiky rokoval o Správe o stave ochrany osobných údajov za roky 2011 a 2012 na svojej 21. schôdzi 9. mája 2013 za účasti predsedníčky Úradu na ochranu osobných údajov Eleonóry Kročianovej. Gestorský výbor prijal uznesenie č. 74, ktorým odporúča Národnej rade Slovenskej republiky zobrať na vedomie Správu o stave ochrany osobných údajov za rok 2011 a 2012. Vážená pani predsedajúca, otvorte, prosím, rozpravu.
Číž, Miroslav, podpredseda NR SR (2015-05-28):
Ďakujem. Predsa len, pán kolega, pre budúcnosť, nie je možné polovice faktickej poznámky venovať inej faktickej poznámke. Naozaj rokovací poriadok jednoznačne určuje možnosť reagovať na predrečníka. Slovo má pán poslanec Petrák.
V. Veteška, podpredseda NR SR: (2004-12-08):
I. Hopta, poslanec: Vážený pán poslanec, ja mám k vášmu vystúpeniu niekoľko poznámok. Po prvé si myslím, že zvyšovaním financií pre rezort ministerstva obrany odstraňujeme iba určité aktuálne záležitosti, ale neodstraňujeme príčiny problémov, ktoré súvisia s trestnou činnosťou. Myslím predovšetkým ekonomické, spoločenské a politické podmienky, ktoré tu existujú od roku 1989, ktoré vo veľkej miere splodili zvýšenú kriminalitu na našom území. Ja osobne by som s vami polemizoval, či máme to brať ministerstvu hospodárstva. Ja ak by som podporil tento návrh, ale pod podmienkou, že by sme to zobrali ministerstvu obrany, pretože si myslím, že ak máme dostatok finančných prostriedkov na to, že vysielame naše vojská mimo územia Slovenskej republiky, naši vojaci sú v Iraku, tak mali by sme nájsť dostatok finančných prostriedkov aj na zaručenie bezpečnosti našich občanov. Čiže nie z rezortu hospodárstva, ktoré smeruje, by som povedal, k ekonomickým záujmom Slovenskej republiky, ale z rezortu ministerstva obrany. Potom vaša poznámka, že zvýšiť finančné prostriedky pre Slovenskú informačnú službu, je pre mňa trošku zvláštna, pretože táto vládna koalícia, ktorá riadi Slovenskú informačnú službu, predložila rozpočet taký, aký predložila, a ona si vie, či stačí Slovenskej informačnej službe toľko finančných prostriedkov, čiže ja by som bol proti tomu, aby sme navyšovali finančné prostriedky pre tajnú službu. Ak by sa ušetrili nejaké finančné prostriedky, prosím, z rezortu obrany. Potom by som bol za to, aby tam išli, ale sú nevykryté iné rezorty, rezort školstva, kultúry, sociálne veci a iné záležitosti. Ďakujem.
Zimenová, Zuzana, poslankyňa NR SR (2017-04-05):
Ďakujem za slovo, pani predsedajúca. Vážené kolegyne, vážení kolegovia, predkladaný návrh rozširuje možnosti individuálnej pomoci pre žiakov v materských, základných a stredných školách vrátane špeciálnych škôl prostredníctvom osobných asistentov, pomocných vychovávateľov a školských sestier. Na Slovensku pribúda detí, ktoré majú rôzne ťažkosti s učením a so začlenením do kolektívu spolužiakov. Týka sa to napríklad detí so zdravotným znevýhodnením, s rôznymi poruchami učenia a správania či detí zo sociálne znevýhodneného prostredia. Na to, aby mohli tieto deti rozvíjať svoj potenciál vo vzdelávaní, napredovať, potrebujú pomoc nad rámec obvyklého prístupu učiteľov. Väčšina žiakov so zdravotným postihnutím sa dnes učí v špeciálnych školách, no čoraz častejšie sú integrovaní aj v bežných materských, základných a stredných školách. Na vyučovaní im pomáha v oboch spomínaných typoch škôl asistent učiteľa, no mnohé z týchto detí potrebujú aj osobnú asistenciu pri bežných činnostiach. Školské právne predpisy však poznajú len asistentov učiteľa a vstup osobných asistentov do škôl neumožňujú, a to ani do špeciálnych škôl. Výnimku majú len študenti so zdravotným postihnutím na vysokých školách. Navrhujem tento nezmyselný zákaz zrušiť a umožniť osobným asistentom pôsobiť aj v materských, základných a stredných školách. V školách sú i žiaci, ktorí potrebujú aj odbornú zdravotnú starostlivosť. Učitelia však nedisponujú potrebnými kompetenciami na plnenie takýchto úloh. Riešením je vytvorenie novej pozície v školách, tzv. školskej sestry. Učitelia by tiež privítali v školách okrem väčšieho počtu asistentov učiteľa aj pomoc tzv. pomocných vychovávateľov. Asistent učiteľa je totiž často pedagóg s vysokoškolskou kvalifikáciou. Jeho úlohou je pomáhať učiteľovi žiakov vzdelávať, učitelia však potrebujú pomôcť s deťmi aj cez prestávky, v jedálni či popoludní v školskom klube. Pomocný vychovávateľ, ktorý nepotrebuje takú vysokú kvalifikáciu ako asistent učiteľa, by bol ideálnym pomocníkom aj v materských školách. O výbere vhodných foriem pomoci z možností asistent učiteľa, pomocný vychovávateľ alebo školská sestra a o ich prípadnej kombinácii by mali rozhodovať školy na základe reálnych potrieb konkrétnych žiakov. Vytvorenie nových pozícii v pedagogicko-odborných tímoch škôl nevyžaduje navýšenie finančných zdrojov, nakoľko sa predpokladá, že spomínané podporné činnosti budú hradené z finančného balíka určeného v súčasnosti na asistentov učiteľov. Tento návrh nemení ani zaužívanú formu úhrady služieb osobnej asistencie, navrhuje iba, aby mohli byť tieto služby využívané aj v základných a stredných školách pri vzdelávaní detí so zdravotným postihnutím. Ďakujem, viac priblížim tento návrh v rozprave.
Pellegrini, Peter, predseda NR SR (2024-01-08):
Pán podpredseda Šimečka.
Danko, Andrej, predseda NR SR (2017-02-01):
Otváram rozpravu v rámci tretieho čítania . Hlási sa niekto z poslancov do rozpravy? Vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, prezentujme sa a hlasujme. (Hlasovanie.) Prítomných 141 poslancov, za 91, proti 0, zdržalo sa 49, nehlasoval 1. Konštatujem, že sme uvedený návrh schválili. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Dohodou medzi Slovenskou republikou a Spojenými arabskými emirátmi o podpore a vzájomnej ochrane investícií (tlač 331). Poprosím spoločného spravodajcu z výboru pre financie a rozpočet, poslanca Radovana Baláža, aby hlasovanie uviedol.
A. Belousovová, podpredsedníčka NR SR: (2008-02-14):
(Prestávka.) (Po prestávke.)
Laššáková, Jana, podpredsedníčka NR SR (2013-02-12):
Na vystúpenie pána poslanca nie sú faktické poznámky. Nech sa páči, pán poslanec Mihál, máte slovo.
Jurinová, Erika, podpredsedníčka NR SR (2012-07-31):
Ďakujem. Posledný s faktickou poznámkou, pán poslanec Novotný.
P. Hrušovský, podpredseda NR SR: (2001-10-25):
hodinou otázok na premiéra vlády, členov vlády, ako aj na generálneho prokurátora. Prosím pánov ministrov, aby zaujali svoje miesta. Otváram hodinu otázok, ktoré poslanci mohli do stredy do 12.00 hodiny predložiť jednotlivým členom vlády a pánovi premiérovi. Prosím teraz pána premiéra, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať on sám. Pán premiér, máte slovo.
Ďuriš Nicholsonová, Lucia, podpredsedníčka NR SR (2017-10-13):
Ďakujem pekne, pán poslanec. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dostálovi, aby predniesol spravodajskú informáciu.
Bugár, Béla, podpredseda NR SR (2017-04-04):
Ďalej v rozprave vystúpi pán poslanec Fecko.
Číž, Miroslav, poslanec NR SR (2017-12-05):
Ďakujem pekne. Chcem zareagovať, lebo v zásade s tým, čo hovoril pán Kollár, súhlasím, len, pán Kollár, trošičku objektívnejší pohľad. Tento typ aktivít voči ministrovi Kaliňákovi je tu tuším tretí- alebo štvrtýkrát. Predtým sme to riešili, a povedal to aj premiér Fico, tým, že nebudeme sa púšťať do takéhoto typu debát, že vám necháme priestor, aby ste to všetko vysvetlili ako opozícia, teraz hovorím, verejnosti svoje pohľady a my to budeme riešiť prácou a riešením tých bezprostredných problémov. A dneska sme to urobili trošku inak. Dneska sme sa teda do tej diskusie, po ktorej ste toľko volali a že teda tu sedíme a tak, sme sa pustili. A niektorí aj používali tie metódy, ktoré to sú. Pán poslanec Kollár na premiéra Fica, ktorý je v nesmierne dôležitej funkcii v tejto krajine už viac ako desať rokov, to neboli vedrá špiny, to boli galóny. To boli galóny. Čiže ak chceme naozaj vážne rozmýšľať nad tým celým a je aj toto naše stretnutie istým poučením a ja s radosťou konštatujem, že viacerí ľudia vidia, že toto nevedie absolútne k ničomu. Bezuzdná, nezmyselná konfrontácia s cieľom zničiť politického protivníka. O tom to všetko je. Samozrejme, potom pokiaľ tá atmosféra príde, potom dochádza ku konfrontáciám na oboch stranách a celý parlament je zdiskreditovaný a zásadne zdiskreditovaný. Takže ten pohľad trošičku iný. Ale som vďačný aj za to, že zaznievajú tu hlasy aj o tom, že tento typ politiky ani zďaleka, teda ten agresívny typ politiky, ani zďaleka nevyhovuje väčšine spoločnosti a možno ani celej opozícii. A to je podľa môjho názoru pozitívna vec.
Hrnčiar, Andrej, podpredseda NR SR (2018-11-28):
Teda vyhlasujem rozpravu za skončenú. Pýtam sa, či chce zaujať stanovisko pani ministerka? Nech sa páči, záverečné slovo.
Paška, Pavol, predseda NR SR (2014-02-12):
Dámy a páni, krátka 5-minútová prestávka a budeme pokračovať. (Prestávka.) (Po prestávke.)
Cmorej, Peter, poslanec NR SR (2022-11-08):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2016-05-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Ako prvý vystúpi v rozprave spravodajca, nech sa páči.
Blanár, Juraj, podpredseda NR SR (2021-05-11):
Ďalší v rozprave vystúpi pán poslanec Miroslav Urban a pripraví sa posledný prihlásený pán poslanec Eduard Kočiš. Nech sa páči, pán poslanec Urban.
Glváč, Martin, podpredseda NR SR (2018-11-29):
Ďakujeme, pán poslanec. Nech sa páči, pán minister.
Hlina, Alojz, poslanec NR SR (2014-07-02):
Ďakujem veľmi pekne. Bolo by veľa čo povedať. Naozaj sme konfrontovaní s tým, že pália prsty a ešte čoho sme sa nechytili. A keď už to povieme takto, že keď pánbožko dá ľuďom tejto krajiny vodu, tak keby sme sa rozhodli ju predávať, tak ju predajme aspoň čo najlepšie. Preto sa stotožňujem s tým. Ale ja nevychádzam z tej premisy, lebo ja nesúhlasím s tým návrhom. Ale keby to bolo čestné a úprimné, tak poviete, že to predáte čo najlepšie, čo najdrahšie. Ale teraz je už vo vykonávačke cena 40 centov za kubík. Viete, už teraz je fixovaná cena. Ja toho poviem v mojom vystúpení viac. Podľa mňa v tom je to absolútne nekorektné, keď vy vychádzate z iného základu. Vy hovoríte, zo základu, áno, upravme to. Tak keď by sme sa skonfrontovali s tým, tak povedzte čo najlepšie. Však dovoľte tým ľuďom to predať, keď už majú to šťastie, že nemajú more, ale údajne tu máme veľa vody pod nami, tak už keď, tak aspoň čo najlepšie. A ja chcem ešte upozorniť na jednu vec. Prosím vás, kolegovia, to v zásade platí predchádzajúcemu, nechytajte sa tých 200 eur za minerálku. To je nastražená mína. Oni to povedia po hrdinskom dnešnom boji, oni ustúpia, že nebude za minerálku 200 eur, ale 100 eur, a teda že dohodli sa. Prosím vás, nehrajte s nimi tú hru. Tá minerálka je tam nastražená mína na to, aby sa tu kolega Muránsky začal čudovať, pokiaľ ide o minerálku. Prosím vás, nechajte minerálku minerálkou, to je celé blbosť. Celý ten zákon je svojím spôsobom zlý. Tá konštrukcia, tá skladba je zlá, veľmi zlá a nekorektná voči ľuďom tejto krajiny. Proste zase s nimi hráte nečestnú hru. Veľa toho nemáme a ak niečo máme, tak to chráňme. A ak by sme sa dohodli, že máme toho toľko, že môžeme z toho niečo predať, tak to predajme čo najlepšie. Prečo to fixujete? Je to mimoriadne nekorektné, zlé.
B. Bugár, podpredseda NR SR: „ (2003-12-04):
(Skladanie sľubu.) (Potlesk.)
Pellegrini, Peter, predseda NR SR (2015-04-16):
Ďakujem pekne. S procedurálnym návrhom pán poslanec Lipšic. Nech sa páči.
Susko, Boris, poslanec NR SR (2022-06-21):
Ďakujem pekne za slovo. Pán poslanec Baránik, viete, ten pojem nadužívanie väzby, to nie je konštrukcia, ktorú si vymyslel SMER alebo, alebo členovia opozície. To hovoria odborníci z právnej praxe, právnej teórie, hovoria to sudcovia, hovoria to advokáti a hovoria to akademici, ako sa v ostatných dvoch rokoch nadužíva tento inštitút. Takže nevkladajte to do úst opozícii, opozícia len cituje to, čo hovoria odborníci z právnej praxe. A pokiaľ hovoríte o dôvodnosti trestného stíhania, väzba nie je trest, to je prvá vec. Súd pokiaľ posudzuje podmienky väzby, posudzuje vždy, samozrejme, aj v súvislosti so samotným skutkom, ale posudzuje stále len podmienky väzby alebo teda dôvody na to, že či sú dané dôvody na to, aby bol daný páchateľ väzobne stíhaný. On nerozhoduje o vine a treste a o merite veci, pretože nemá všetky dôkazy na to, aby vedel posúdiť túto skutočnosť. Takže to, že či skonštatuje, že je dôvodné podozrenie na trestné stíhanie, nehovorí vôbec nič o tom, že či bude páchateľ odsúdený, alebo nebude. A tie súdne rozhodnutia, ktoré hovoria o porušovaní ľudských práv, základných ľudských práv a slobôd práve z titulu toho, že neboli splnené podmienky na väzbu, tie hovoria jasne o tom, že je tento inštitút nadužívaný. Ale, kolegovia, dostali sme sa zase niekde späť k diskusii o trestnom poriadku vystúpením pána poslanca Stančíka, ale my tu dnes v rozprave hovoríme o úplne inom návrhu zákona, a to je návrh zákona o výkone väzby, ktorý s tým, čo sa tu začala debata pánom poslancom Stančíkom, vôbec, ale vôbec nesúvisí.
Karas, Daniel, poslanec NR SR (2024-04-24):
(Rečník hovoril do vypnutého mikrofónu.)
Grendel, Gábor, podpredseda NR SR (2022-10-06):
Ďakujeme za informáciu. Teraz vás poprosím, pán podpredseda vlády, aby ste v limite 15 minút odpovedali na otázky adresované predsedovi vlády. Prvá otázka je od pána poslanca Tomáša Šudíka a znie: „Mestám a obciam vyplynula zo schváleného dodatku ku vyššej kolektívnej zmluve vo verejnej správe vyplatiť zamestnancom odmeny vo výške 350 eur a 500 eur. Túto povinnosť si mestá a obce splnili, hoci to schválené v rozpočte nemali. Akým spôsobom sa vrátia tieto finančné prostriedky do rozpočtov miest a obcí a či vlastne sa vrátia, či s tým môžu mestá a obce počítať a kedy?“
Pellegrini, Peter, predseda NR SR (2015-03-12):
S reakciou na faktické poznámky pán poslanec Huba.
Laurenčík, Milan, podpredseda NR SR (2021-11-02):
Prosím, prezentujme sa a hlasujme o tom, že tento návrh zákona prerokujeme v treťom čítaní ihneď. (Hlasovanie.) Prítomných 129, za 82, proti 11, zdržalo sa 36, hlasovali všetci. Konštatujem, že tento návrh sme schválili. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2020-10-14):
S reakciou na faktické poznámky pán poslanec Dostál.
Grendel, Gábor, podpredseda NR SR (2022-05-05):
Keď sa niečo také deje, určite upozornite predsedajúceho, pán poslanec, ale ja vás teraz musím upozorniť, že vystúpila pani poslankyňa Sulanová, na ňu reagujeme, nie na pani poslankyňu Cigánikovú. Ešte s faktickou poznámkou pán poslanec Pročko.
Pellegrini, Peter, predseda NR SR (2024-01-17):
Pán poslanec Ledecký.
Blanár, Juraj, podpredseda NR SR (2021-12-02):
Posledná faktická poznámka na vystúpenie pána predsedu parlamentu od pána poslanca Štefana Kuffu.
Kollár, Boris, predseda NR SR (2022-02-15):
(Hlasovanie.) Prítomných 118 poslancov, za 73, proti 30, zdržalo sa 14, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Sulík, Richard, predseda NR SR (2011-02-09):
Ďakujem. S faktickou poznámkou sa neprihlásil nikto. Na rade je ďalší rečník, pán poslanec Podmanický. Neprítomný, stráca poradie. Pani poslankyňa Dubovcová, nech sa páči.
Laššáková, Jana, podpredsedníčka NR SR (2014-11-08):
S reakciou pán poslanec Galko.